Metrobeampte vas oor omkoopgeld | Maroela Media
Metrobeampte vas oor omkoopgeld
ŉ Metropolisiebeampte is Vrydag in Johannesburg in hegtenis geneem nadat hy glo omkoopgeld van ŉ motoris aanvaar het.
ŉ Woordvoerder vir die Johannesburgse metropolisie, hoofsupt. Wayne Minnaar, sê die 35-jarige beampte het by ŉ padblokkade gewerk toe hy ŉ taxibestuurder afgetrek het. Die beampte het die taxibestuurder glo vir R350 omkoopgeld gevra. Die taxibestuurder het egter net R120 by hom gehad. Hy het die voorval by die metropolisie aangemeld en die beampte is in hegtenis geneem. Hy sal Dinsdag in die Johannesburgse landdroshof verskyn.
Tronkbestuurder in hof na hy glo vrou verkrag
Familie begrawe verkeerde ‘geliefde’ Kolle die tweede | Lomi
Kolle die tweede
Posted on 2018/11/30 by Manewales
Presies 2 jaar (op die dag) na ons vir Kolle die kolgans gevind het het ons weer ‘n kolganskuiken gekry. Die keer was dit nie ek wat hom by die huis aan gebring het nie, maar manlief.
Op die grootpad het hy verby gery waar kinders die kuiken oor die pad heen en weer jaag. Hy’t besluit hy sal moet stop en die kuiken en die kinders red voor daar ‘n tragiese ongeluk is.
En so was daar skielik weer ‘n ganskuiken in ons huis. Die van julle wat ons “Kolle Kuiken kry ‘n gesin” storie gelees het sou dink dat ons teen die tyd al hope weet van kolgans groot maak. Maar nes kinders groot maak is nie een gansie dieselfde nie.
Die grootste uitdaging was dat hierdie een al so 3 dae oud was en sy ma met mag en mening gesoek het. Hy het ons nie net aangeneem as sy gesin van die eerste oomblik af nie. Die eerste paar dae het hy nooit geëet as ons hom uitgevat het nie. Die oomblik wat hy buite was het hy geskree vir sy ma en begin soek na haar. En kon hy spring!!! Die oomblik wat hy in ‘n groot boks gesit is het hy begin spring om uit te kom!
Na ‘n paar dae was hy rustig hier, maar sou nog steeds bly soek vir sy ma as ons hom op enige uitstappie neem.
Een ligpuntjie was dat hy al goed water gewoond was en duidelik naby water gebly het voor ons hom gekry het. Die gansie wou ook niks weet van kuikenvoer nie. Doempies het wel, soos Kolle, die Maltabella in sy drinkwater geniet, maar verder het hy net van vars grassaadjies geleef en hope paddavissies. Dit het beteken dat ons gereeld op die grasperk moes sit en grassaadjies bymekaar maak vir die nag, want ganse eet 24 uur van die dag en hy was beslis nie groot genoeg om alleen in die tuin te slaap nie!
Die volgende groot verskil is dat hy nie gek is oor die honde nie en dus nie maats gemaak het soos Kolle nie. Veral die een hond wil so graag met hom speel, maar hy blaas net vir hom en selfs toe hy net 57g groot was het hy die grote rifrug rond gejaag!
Een ding is ek van seker: Doempsie en Kolle is nie dieselfde geslag nie. Ons kon nooit met sekerheid weet of Kolle ‘n mannetjie of ‘n wyfie was nie, maar die een is beslis die ander geslag. Sy gedrag is net heel anders. Als word rond gejaag en wil hy mee baklei. Hy gee ook nie drukkies soos Kolle nie, maar is mal daaroor om op of teen iemand te sit/slaap. En soos hy nou groter word is die klankies ook anders.
Hy’s nou 9 weke oud en loop die laaste paar dae aanmekaar weg dam toe. Daar het hy selfs by die een dam begin swem saam met van die ander ganse. Kolle was nie so gelukkig nie. Waar ons toe gebly het was daar net een dam en daar het die ander kolgans hom onmiddelik verjaag as hy by die dam gekom het.
Ek hoop van harte die gans se storie het ‘n beter einde en dat hy ‘n tuiste by een van die damme vind en deel van ‘n gansgesin word. Intussen bekommer ek my nog snags oor hom, want daar is nie nou ‘n woef wat hom kan veilig hou nie. Tot hy die vlieg-ding onder die knie gekry het (hy is woes aan die oefen) is daar maar baie gevare vir ‘n jong gans op ‘n plaas.
As julle ons gans inkleurprente in “Kolle Kuiken kry ‘n gesin” geniet het is hier nog ‘n paar nuwes van Doempies.
Categories: Alles in 'n dag, Gratis drukstukke, Uncategorized	| Sleutelwoorde: kolgans aktiwiteite, Kolgans kuiken, Kolle-kuiken kry 'n gesin | 3 Kommentaar
3 thoughts on “Kolle die tweede”
Kyk net hoe oulik
Julle kinders gaan eendag sulke ryk herinneringe aan hulle kinderjare hê.
Terug pieng: Ons 2018 hoogtepunte | Lomi
Argief Kies Maand Januarie 2020 Desember 2019 November 2019 Junie 2019 Mei 2019 Desember 2018 November 2018 Augustus 2018 Junie 2018 Mei 2018 April 2018 Desember 2017 November 2017 Augustus 2017 Junie 2017 Maart 2017 Desember 2016 November 2016 Oktober 2016 September 2016 Augustus 2016 Junie 2016 Mei 2016 April 2016 Maart 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 September 2014 Augustus 2014 Julie 2014 Junie 2014 April 2014 Maart 2014 Januarie 2014 November 2013 September 2013 Augustus 2013 Julie 2013 Mei 2013 Februarie 2013 Januarie 2013 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 April 2011 Maart 2011 Februarie 2011 Januarie 2011
Categories Kies Kategorie Alles in ‘n dag Baba Bak en brou Borsvoeding Die woelwaters Eksperimente Ellard sê-goed Graad 1 Graad 2 Graad 3 Graad 4 Graad 5 Graad 6 Graad R Gratis drukstukke Hekel kleuter Kunsvlyt Ma-wees Ons lees Ouerskap peuter Prentjie mooi resensie Salomie sê-goed skootboek Swangerskap Tuisonderrig Uncategorized Voorskool Wetenskap Maandae wiskunde
Sluit aan by 120 ander intekenaars
293 080 hits